Zebegény

Zebegény [zebegEnj] estas vilaĝo en Hungario en regiono Meza Hungario, en departemento Pest, en Distrikto Szob.
eta|150ra|maldekstre|Blazono de Zebegény
eta|Strato de Zebegény
eta|Panoramo en Zebegény

 Bazaj informoj 
 Areo: 10 km²
 Loĝantaro: 1200
 Poŝtkodo: 2627
 Telefonprefikso: 27

 Geografio 
Zebegény situas inter la montaro Börzsöny kaj la maldekstra bordo de Danubo kun haveno, laŭ ĉefvojo kaj fervojo Budapeŝto-Szob. Proksime estas Nagymaros.

 Historio 
Post la turka erao ekde 1685 alvenis germanoj, slovakoj kaj hungaroj. En 1851 oni faris fervojan linion inter tiama urbo Pest kaj tiama hungara urbo Pozono. La linio tuŝis la vilaĝon, kaj tio portis evoluon. En 1853 kapelo kaj golgoto, poste kapelo omaĝe al Johano Nepomuka, en 1910 preĝejo omaĝe al Dipatrino (Neĝa Beata Damo) konstruiĝis. En la 20-a jarcento pentristo István Szőnyi havis tie domon kaj aranĝis pentristajn renkontiĝojn kaj kursojn. Ĉe la vilaĝo oni kultivas vinberon kaj frambon. En la pitoreska arbaro kreskas kverko, fago, frakseno kaj vivas cervo, kapreolo kaj apro.

La vilaĝo estas fama feriejo kaj ekskursejo.

 Famuloj 
 István Szőnyi mortis en 1960
 Lajos Rauscher mortis en 1914

Kategorio:Vilaĝoj de Hungario